આપણી પાસે એવા ઘણા દાખલા મોજૂદ છે જેમાં સારા લોકોએ સારાં કામો આ જ દેશમાં કરી બતાવ્યાં છે. તેથી આપણે શાસન કરવાવાળા લોકોમાં ઉચ્ચ ગુણવત્તા ફરીથી આવે તેવું ગોઠવવું પડશે. છેલ્લાં 65 વર્ષોમાં સત્તા સ્થાને સરદાર, રાજેન્દ્ર પ્રસાદ, શાસ્ત્રીજી…. જેવા લોકોને બદલે નીચે પડતી લાલુ, મુલાયમ, પવાર, માયાવતી, કલમાડી, રાજા, યેદુરપ્પા જેવી વ્યક્તિઓ પહોંચી છે. સૌ પ્રથમ તો આપણે ખોટા લોકોને સંસદ સુધી પહોંચતા જ રોકવા જોઈશે, અને આપણે માત્ર Right to Reject થી જ કરી શકીશું. કોઈ પણ પક્ષ બીજી વારની ચૂંટણી ઈચ્છતો નથી. તેથી, બધા પક્ષો પર સૌથી સારા ઉમેદવારને ચૂંટણીમાં ઊભા રાખવા માટેનું દબાણ આવશે જેથી લોકો તેને નકારે નહીં. આ જ વસ્તુ વારંવાર થતી ચૂંટણીને રોકશે. પરંતુ, Right to Reject માટે બંધારણમાં ફેરફાર કરવો પડશે. આજની વ્યવસ્થામાં ચૂંટાઈને આવેલી કોઈપણ સરકાર આપણને આ અધિકાર આપવાની નથી. તેવી હાલતમાં આપણી પાસે વિકલ્પ શું છે ?